Comunicat presă, 29 ianuarie 2021

**Cursurile organizate de Camera de Comerţ Arad continuă în online!**

Datorită contextului actual, cursurile organizate de Camera de Comerţ, Industrie şi Agricultură a judeţului Arad continuă în online. Pentru perioada următoare vă propunem două cursuri, astfel:

* Începând cu data de **16 februarie 2021, curs online MANAGER PROIECT** (cod C.O.R. 242101), formator doamna Chiricheu Gabriela
* Începând cu data de **18 februarie 2021, curs online CONSILIER PENTRU DEZVOLTARE PERSONALA** (cod COR 242324)

Cursurile sunt acreditate de Ministerul Muncii şi Justiţiei Sociale și Ministerul Educației Naţionale și sunt autorizate de Autoritatea Națională pentru Calificări.

**“Cursurile online au devenit din ce în ce mai populare şi sunt un mijloc excelent de a lucra la dezvoltarea personală şi de a dobândi noi competențe. Încercăm să contribuim la revenirea economiei şi să facilităm accesul mediului de afaceri la programele noastre de formare profesională”,** declară preşedintele CCIA Arad, domnul arh. Gheorghe Seculici.

Acte necesare (în copie) pentru înscrierea la cursuri: BI/CI, diploma de studii, certificat de naștere, certificat de căsătorie (dacă este cazul).

Înscrieri şi relaţii suplimentare la Camera de Comerţ, Industrie şi Agricultură Arad – Centrul de Formare Profesională, prof. Carmen Crişan, carmen.crisan@ccia-arad.ro, +40730 188 299.